section_heading: Videospot
paragraph_text: Videospot je objavljen 5. kolovoza na službenoj stranici sastava, te na MTV-u. Producirao ga je basist Shavo Odadjian. Na početku spota, dječak pogađa praćkom crvenu pticu, čime započinje pjesma. Spot je baziran na dvoje ljubavnika, koji su prikazani kao djeca, te kao odrasli. Spot završava umiranjem žene, te prikazom novorođenčeta. Crvena boja je dominantna, povezujući pticu, djevojčicu, ženu te novorođenče u ciklusu ponovnog rođenja.